ପ୍ଳାସେଣ୍ଟାଲ ଆବରପସନ
ପ୍ଳାସେଣ୍ଟାଲ ଆବରପସନ (ଇଂରାଜୀ ଭାଷାରେ Placental abruption) ନାମ ଦିଆଯାଏ ଯେତେବେଳେ ପ୍ରସବ ପୂର୍ବରୁ ଜରାୟୁରୁ (uterus) ପ୍ଲାସେଣ୍ଟା (placenta) ବିଛିନ୍ନ ହୋଇଯାଏ । ସାଧାରଣ ଭାବରେ ଏହା ପ୍ରାୟ ଗର୍ଭାବସ୍ଥାର ୨୫ ସପ୍ତାହ ବେଳକୁ ହୁଏ । ଯୋନୀପଥ ରକ୍ତସ୍ରାବ (Vaginal bleeding), ନିମ୍ନ ଉଦର ଯନ୍ତ୍ରଣା (abdominal pain), ରକ୍ତସ୍ରାବ ଜନିତ ସକ (dangerously low blood pressure) ଇତ୍ୟାଦି ଲକ୍ଷଣ ଏହି ରୋଗରେ ଦେଖାଯାଏ ।  ରୋଗ ଜଟିଳ ହେଲେ ମାତାର ଡିସସେମିନେଟେଡ ଇଣ୍ଟ୍ରାଭାସ୍କୁଲାର କୋଆଗୁଲୋପାଥି (disseminated intravascular coagulopathy), ବୃକ୍‌ଲ ଫେଲ (kidney failure) ଇତ୍ୟାଦି ହୋଇପାରେ । ଶିଶୁର ସ୍ୱଳ୍ପ ଜନ୍ମ ଓଜନ (low birthweight), ପ୍ରିଟର୍ମ ପ୍ରସବ (preterm delivery), ସ୍ଟିଲବାର୍ଥ (stillbirth) ଆଦି ଜଟିଳତା ଦେଖାଯାଇପାରେ । 

ଏହି ରୋଗର କାରଣ ଅଦ୍ୟାବଧି ଅସ୍ପଷ୍ଟ ଅଛି । ଧୂମ୍ରପାନ, ପ୍ରିଏକ୍ଲାମ୍ପସିଆ, ପୂର୍ବତନ ଆବରପସନ, ଗର୍ଭାବସ୍ଥାରେ ଆଘାତ, କୋକେନ ବ୍ୟବ‌ହାର ଓ ପୂର୍ବତନ ସିଜରିଆନ ସେକସନର (caesarean section) ଇତିହାସ ଥିଲେ ଏହି ରୋଗ ସଙ୍କଟ ରହେ । ଲକ୍ଷଣ ଦେଖି ରୋଗ ନିର୍ଣ୍ଣୟ କରାଯାଏ ଓ ଅଲଟ୍ରାସାଉଣ୍ଡ (ultrasound) ସାହାଯ୍ୟରେ ନିଶ୍ଚିତ କରାଯାଏ ।  ଏହି ରୋଗକୁ ଗର୍ଭର ଜଟିଳତା (complication of pregnancy) ଶ୍ରେଣୀର ଅନ୍ତର୍ଭୁକ୍ତ କରାଯାଏ । 

ଅଳ୍ପ ପରିମାଣର ଆବରପସନ ଥିଲେ ବିଛଣା ବିଶ୍ରାମ (bed rest) ସୁପାରିସ କରାଯାଏ କିନ୍ତୁ ଉଲ୍ଲେଖନୀୟ ରୋଗ ହୋଇଥିଲେ ବା ପ୍ରସବ ସମୟ ହୋଇଯାଇଥିଲେ ପ୍ରସବ କରେଇବାକୁ (delivery) ଉପଦେଶ ଦିଆଯାଏ । ରୋଗୀର ଅବସ୍ଥା ସ୍ଥିର ଥିଲେ ଯୋନୀପଥ ପ୍ରସବ (vaginal delivery) କରାଯାଏ ଅନ୍ୟଥା ସିଜରିଆନ ସେକସନ (cesarean section) କରିବାକୁ ଉପଦେଶ ଦିଆଯାଏ । ଗର୍ଭ ୩୬ ମାସ ହୋଇଥିଲେ ଶିଶୁର ଫୁସଫୁସ ଉନ୍ନତି ନିମନ୍ତେ କର୍ଟିକୋସ୍ଟିରଏଡ ଦିଆଯାଏ । corticosteroids  ରକ୍ତ ଅନ୍ତର୍ଭରଣ (blood transfusion) ବା ଆଶୁ ହିସ୍ଟେରୋକ୍ଟୋମି (emergency hysterectomy) ଆବଶ୍ୟକ ହୋଇପାରେ । 

ପ୍ରାୟ ୨୦୦ ଗର୍ଭରେ ଜଣକୁ ପ୍ଳାସେଣ୍ଟାଲ ଆବରପସନ ରୋଗ ହୁଏ । ଯୋନୀପଥ ରକ୍ତସ୍ରାବର ସର୍ବାଧିକ କାରଣ ପ୍ଲାସେଣ୍ଟା ପ୍ରିଭିଆ (placenta previa) ଓ ଜରାୟୁ ଫାଟିବା (uterine rupture) ସ‌ହିତ ପ୍ଳାସେଣ୍ଟାଲ ଆବରପସନ ରୋଗର ନାମ ନିଆଯାଏ ।  ଆସନ୍ନ ପ୍ରସବ ସମୟରେ ୧୫% ଶିଶୁ ମୃତ୍ୟୁ ପ୍ଳାସେଣ୍ଟାଲ ଆବରପସନ ଯୋଗୁ ହୁଏ ।  ସନ ୧୬୬୪ରେ ଏହି ରୋଗ ବିଷୟ ବର୍ଣ୍ଣନା ଅଛି ।

ଆଧାର

ବାହ୍ୟ ଲିଙ୍କ 

ଚିକିତ୍ସା ବିଜ୍ଞାନ